**Doktori képzés éves minőségbiztosítási és -fejlesztési tervének megvalósulása a 2022. évben**

KRE Hittudományi Doktori Iskola

Doktori Minőségbiztosítási Bizottság 2022-es évi jelentés

1. A DMB tagjai:

prof. dr. Hanula Gergely (elnök)

dr. Siba Balázs

dr. Kendeffy Gábor

*DÖK részéről*: Ratkovics Petra Krisztina

2. A DMB 2022-ben megtartott ülések, más DMB rendezvények időpontja, napirendi pontjai:

*DMB online megbeszélés 2022.01.13.*

tárgy: DMB 2021-es év értékelés

 DMB 2022-es munkaterv megbeszélés

 DI szabályzatmódosításhoz észrevételek

 egyéb

*DMB fórumbeszélgetés 2022.02.08.*

Résztvevők: Dr. Balla Péter, Dr. Németh Dávid, Dr. Kocsev Miklós, Szabóné dr. László Lilla, Dr. Kodácsy Tamás, Dr. Hanula Gergely, Dr. Kendeffy Gábor, Dr. Siba Balázs.

*tárgy*: A DMB doktori témavezetők részére rendezett fórumán ismét beszéltünk a publikációk és a disszertáció viszonyáról, e tárgyban előkészítés alatt van egy szövegjavaslat (Kendeffy Gábor), amelyet további egyeztetések után a HDHT elé terjesztenénk megvitatásra.

Szó volt továbbá a komplex vizsga átfogó jellegének megerősítéséről, és ennek kapcsán a jelenlévők támogatták Balla Péter javaslatát a komplex vizsga tételsorainak kiegészítéséről egy olyan tétellel, mely szerint a hallgató kérdéseket vagy téziseket fogalmazzon meg a kutatási témájához kapcsolódóan, és azokat két választott teológiai részdiszciplína felől mutassa be, ill. védje meg.

Szintén a komplex vizsga kapcsán merült fel az igény a vizsgatételekhez megadott irodalmaknak a könyvtár számára történő beszerzésére, melyhez kérjük a HDHT támogatását.

*DMB online megbeszélés 2022.03.23.*

*napirend*: az éves munkaterv átbeszélése az új PhD-hallgatói képviselővel.

*DMB online megbeszélés 2022.05.11.*

tárgy: doktori-témavezetői-fórum

PhD-hallgatói munka értékelésének javítása, egységesítése.

A komplex vizsga egységes értékelését elősegítő javaslat megvitatása, mely szerint egy portfóliót készíthetnének a hallgatók ehhez a disszertáció témájában addig elkészült tudományos dolgozataikból, publikációikról, a dolgozat addig elkészült részeiből, melyet a bizottság előzetesen megkapna, így reálisabb képet alkothatna a hallgató előmeneteléről. Tekintettel arra, hogy a témavezetőn kívül alig-alig van rálátása a HDI oktatóinak a hallgatók előmenetelére, a DMB tagjai hasznosnak tartanák, ha ehhez a döntéshez a bizottság tagjai több támpontot kapnának, mint egy 30 perces beszámoló vagy prezentáció.

*A DMB mandátumainak HDHT általi meghosszabbítása 2022.06.07.*

3. A DMB 2022. évi munkatervének megvalósulása

|  |  |  |  |
| --- | --- | --- | --- |
| **Terület**  | **Feladat** | **Határidő** | **Elvégzett feladatok**  |
| Szabályzat | Működési renddel kapcsolatos tanulságok kiértékelése; | jan.-febr.nov.-dec. | • A HDI működésével párhuzamosan folyamatos egyeztetés alakult ki a HDI elnöke és a DMB között;• A DMB ülésein folyamatosan napirendre tűzte a működési rendet érintő kérdéseket |
| Min. bizt.szervezése  | 2022-es munka kiértékelése,DI éves minőségbiztosítási terv kidolgozása, minőségcélokmeghatározása a 2023. évre, munkaterv | jan-márc.márc.-ápr.máj.-jún. | • A DMB 2023 januárjában elkészítette 2023. évi munkatervét,• ugyanekkor elvégezte a 2022-es év kiértékelését. |
| Képzési tervek  | Alprogramok jó gyakorlat-megosztási lehetőségeinek vizsgálata,fórumbeszélgetés | máj.-jún. | • A fórumbeszélgetés megvalósult 2022.02.08. |
| Értékelés  | A képzés elemeinek értékelése a résztvevők által, visszajelzési lehetőség biztosítása a OMHV-n túl.doktorandusz-fórum online | kétévente | • A szabályzatokon végzett munkák miatt ezt a feladatot elhalasztottuk. |
| Hallgatói panaszok  | Belépő hallgatók tájékoztatásának biztosításahallgatói fórum szervezése | szept.-okt. | • A fórumot a DMB megszervezte és lebonyolította 2022. szeptember 20-án.• A doktorandusz-napon a hallgatók visszajelzéseinek fogadása. |
| Hallgatói kérdőívek | Hallgatói elégedettségi vizsgálatok | máj.-jún. | • nem érkezett értékelhető mennyiségű visszajelzés. |
| Komplex vizsga | Fejezetviták és a komplex szigorlatok kiértékeléseJavaslatok megfogalmazása a minőség növelésére | szept-okt.jan-febr. | • A kérdést megvitattuk a 2022. február 8-i fórumbeszélgetésen. |
| Publikációk | Egységes szabályozás alkotása a publikációk és a disszertáció viszonyáról. | máj-jún. | • A Doktori Iskola Működési Szabályzatának felülvizsgálatakor a DMB javaslata beépítésre került.  |
| Téma-kiírások  | témavezetői fórum | febr. 8.  | • A fórum megrendezésre került. A részletek az első részben találhatók. |
| Publikációk | A motiváció növelésére eszközök keresése | máj.-jún. | • A kérdést megvitattuk a 2022. február 8-i fórumbeszélgetésen |
| Kutatási programok | Az alprogramok között átívelő közös kutatási projektek kidolgozása | márc.-ápr. | • Az egyetem által kiírt pályázatokban ez az együttműködés megvalósult.  |
| Teljesítmény-mutatók  | A doktori képzésben használatos értékelési rendszer (kredit-osztályzat) és a kimeneti értékelés (disszertáció minősége és védés) összhangjának vizsgálata  | márc-ápr. | • A kérdést megvitattuk a 2022. február 8-i oktatói fórumbeszélgetésen |

*egyéb tevékenységek:*

Az egyetemi habilitációs szabályzat módosításának véleményezése.

HDI működési szabályzat módosítási javaslat elkészítése.

A DMB részt vett a hallgatói információs nap szervezésében és lebonyolításában.

A PhD felvételi anyagok publikációs listáinak értékelésében való részvétel.

A DMB a Doktori Iskola vezetőjének kérésére véleményezésével segítette az egyes ügyek szabályzatok szerinti elbírálását.

Budapest, 2022.12.24.

dr. Hanula Gergely

a DMB elnöke